**แนวการประเมินผลการเรียนรู้วิชาหน้าที่พลเมืองแบบบูรณาการ**

**หลักการและเหตุผล**

การจัดกิจกรรมการรู้วิชาหน้าที่พลเมืองที่ผ่านมามีลักษณะที่เน้นการเรียนรู้ในห้องจากในหนังสือ ขาดการเปิดโอกาสให้นักเรียนได้เรียนรู้จากสถานการณ์จริง ได้เรียนรู้จากการได้ฝึกปฏิบัติในสถานการณ์จริง อันจะนำไปสู่การมีพุทธิพิสัยในการเรียนรู้และการเป็นพลเมืองที่รู้หน้าที่ของตนเองโดยแท้จริง

โรงเรียนดรุณพัฒนาจึงได้ปรับปรุงการจัดกิจกรรมการเรียนรู้วิชาหน้าที่พลเมืองให้เป็นกิจกรรมการเรียนรู้และฝึกปฏิบัติจริงจากการเรียนรู้ตามหลักสูตรในวิชาสังคมศึกษา ศาสนา และวัฒนธรรม พร้อมบูรณาการวิถีแห่งการเรียนรู้จริง อันได้แก่ การปฏิบัติตนเป็นนักเรียนที่ดีทั้งที่โรงเรียนและที่บ้าน การทำหน้าที่ที่ได้รับมอบหมาย การทำหน้าที่ที่อาสาสมัครต่าง ๆ รวมถึงการปฏิบัติตนเป็นคนดีตามแนวทางเด็กดีศรีดรุณอันเป็นคุณลักษณะอันพึงประสงค์ของโรงเรียนเข้าไว้ด้วยกัน ดังนั้นการประเมินผลการเรียนรู้ในวิชานี้จึงต้องปรับให้สอดคล้องกับแนวทางการจัดการเรียนรู้ข้างต้น

**หลักการประเมินผล**

1. เน้นการประเมินผลแบบบูรณาการระหว่างผลการเรียนรู้ตามหลักสูตรและผลการปฏิบัติในวิถีแห่งการเรียนรู้จริง
2. เน้นการประเมินผลจากทุกฝ่ายที่เกี่ยวข้องทั้งจากผลการเรียนรู้ตามหลักสูตร คุณครู ผู้ปกครอง เพื่อนนักเรียนด้วยกันเอง และตัวนักเรียนเอง
3. รายวิชานี้มี 1 หน่วยกิต ภาคเรียนละ 0.5 หน่วยกิต
4. ประเมินผลเป็นระดับผลการเรียนรู้ตามที่ได้กำหนดไว้ในแนวทางการวัดและประเมินผลในหลักสูตรสถานศึกษา ตามหลักสูตรแกนกลาง พุทธศักราช 255..... คือ มีระดับ 0, 1, 1.5, 2, 2.5, 3, 3.5 และ 4

**โครงสร้างการประเมินผลการเรียนรู้**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ชั้น** | **ที่มาของคะแนน (ร้อยละ)** | | | | | | **รวม** | **คะแนน**  **พิเศษ\*** |
| **หลักสูตร** | **การเป็นนักเรียนที่ดี** | | **เด็กดี**  **ศรีดรุณ** | **สลท.** | **งานที่ได้รับมอบหมาย** |
| **โดยครู** | **โดย ผปค.** |
| ป.1 | 30 | 10 | 10 | 20 | 20 | 10 | 100 | 10 |
| ป.2 | 30 | 10 | 10 | 20 | 20 | 10 | 100 | 10 |
| ป.3 | 30 | 10 | 10 | 20 | 20 | 10 | 100 | 10 |
| ป.4 | 30 | 10 | 10 | 20 | 20 | 10 | 100 | 10 |
| ป.5 | 30 | 10 | 10 | 20 | 20 | 10 | 100 | 10 |
| ป.6 | 30 | 10 | 10 | 20 | 20 | 10 | 100 | 10 |

**นิยามศัพท์เฉพาะ**

หลักสูตร หมายถึง คะแนนที่ได้จากการประเมินผลตามหลักสูตร

การเป็นนักเรียนที่ดีโดยครู หมายถึง คะแนนที่ได้จากรประเมินในรายงานประจำตัวนักเรียนใน

ด้านการเรียน และด้านสังคมโดยครู ประเมินภาคเรียนละ 2 ครั้ง

การเป็นนักเรียนที่ดีโดย ผปค. หมายถึง คะแนนที่ได้จากรประเมินในรายงานประจำตัวนักเรียนใน

ด้านการเรียน และด้านสังคมโดยผู้ปกครอง ประเมินภาค

เรียนละ 2 ครั้ง

เด็กดีศรีดรุณ หมายถึง คะแนนที่ได้จากการปฏิบัติตนตามแนวทางเด็กดีศรีดรุณ

ที่ประเมินโดยผู้ปกครอง ประเมินภาคเรียนละ 1 ครั้ง

สลท. หมายถึง คะแนนในส่วนของการปฏิบัติตนตามบทบาทหน้าที่ได้จากการ

วิชากิจกรรมสร้างเสริมประสบการณ์ชีวิตลักษณะนิสัยและ

ทักษะชีวิต

งานที่ได้รับมอบหมาย หมายถึง คะแนนที่ได้จากการทำเวรในห้องเรียนประจำวันและการทำเวร

พี่แก้วน้องขวัญ

คะแนนพิเศษ\* หมายถึง คะแนนเต็ม 10 คะแนน (ประเมินตามการปฏิบัติหน้าที่จริง)

ในกรณีที่นักเรียนเป็นอาสาสมัครช่วยงานโรงเรียนอันได้แก่

สภานักเรียน บรรณารักษ์น้อย ดูแลห้องสมุดอีเล็กทรอนิกส์ พยาบาลน้อย เสียงตามสาย และอื่น ๆ เผื่อว่าหากคะแนนไม่ถึงระดับ 4 ให้บวกเพิ่มตามคะแนนที่ได้จากช่องนี้